Vergueta

Las **verguetas** (var. **vergetas**) o los **guilheumets** son de signes tipografics de pontuacion que servisson basicamaent per enclaure una expression, un tèrme o una citacion.

## Tipes de verguetas
Las verguetas s'utilizan en parelhs, una per dobrir e una autra per barrar:

*(**<big>«</big>**...**<big>»</big>**) Verguetas bassas o angularas. Son tradicionalas dins la tipografia de las lengas romanicas.
*(**<big>“</big>**...**<big>”</big>**) Verguetas nautas: son dos parelhs ennaut amb lo parelh de dobertura capvirat. Son tradicionalas dins la tipografia de las lengas romanicas.
*(**<big>‘</big>**...**<big>’</big>**) Verguetas simplas. An un usatge mai rar.
*(**<big>&#039;</big>**...**<big>&#039;</big>** e **<big>"</big>**...**<big>"</big>**) Verguetas drechas, que pòdon èsser simplas e doblas. Se devon pas confondre amb lo simbòl de las minutas e segondas de las coordenadas geograficas, astronomicas, matematicas e fisicas. S'utilizan en substitucion de las autras verguetas dins una tipografia de marrida qualitat, çò qu'arriba sovent amb certans logicials. Tanben arribava sovent amb las ancianas maquinas d'escriure.

L'apòstròf tipografic (**<big>’</big>**) a la meteissa forma qu'una vergueta simpla de barradura, e l'apòstrof drech (**<big>&#039;</big>**) la meteisssa que la d'una vergueta drecha.

## Usatge de las verguetas
### Verguetas e espaci
Dins gaireben totas las lengas del mond, las verguetas vòlon un espaci del costat exterior mas pas jamai del costat interior.
*xxx **<big>«</big>**xxx**<big>»</big>** xxx
*xxx **<big>“</big>**xxx**<big>”</big>** xxx
*xxx **<big>‘</big>**xxx**<big>’</big>** xxx

L'usatge que consistís a metre un espaci insecable interior, amb las verguetas bassas, es tipic de la lenga francesa e s'obsèrva pas gaire dins las autras lengas; un tal usatge francés es pas sistematic ni solament obligatòri en occitan.
* usatge general e internacional: xxx **<big>«</big>**xxx**<big>»</big>** xxx
* usatge particular de la lenga francesa: xxx **<big>«</big>**&nbsp;xxx&nbsp;**<big>»</big>** xxx

### Ont plaçar las verguetas?
Se plaçan per:
*Transcriure o far de citacions literalas.
*Indicar l'ironia. S'utilizan per senhalar los mots qu'apareisson dins un sens diferent de l'abitual, dins un ton ironic o enfatic.
*Senhalar de devisas, d'eslogans e de noms de campanhas.
*Indicar de capítols o las partidas d'una òbra.
*Autres cases: conferéncias, discorses, parlaments, rapòrts, taulas redondas...
*Dins lo cas de las verguetas dins d'autres verguetas, la gradacion se fa mejançant de verguetas diferentas, ansin: 
****<big>«</big>**... **<big>“</big>**... **<big>‘</big>**...**<big>’</big>** ...**<big>”</big>** ...**<big>»</big>**
****<big>“</big>**... **<big>«</big>**... **<big>‘</big>**...**<big>’</big>** ...**<big>»</big>** ...**<big>”</big>**
****<big>“</big>**... **<big>‘</big>**... **<big>«</big>**...**<big>»</big>** ...**<big>’</big>** ...**<big>”</big>**

S'utiliza l'italic de preferéncia a las verguetas dins los cases seguents: títols, publicacions periodicas, escaisses, latinismes, fragments de lengas estrangièras e mots non inclusits dins lo diccionaris.

La virgula, lo punt-virgula e los dos punts se plaçan aprèp las verguetas de barradura. Lo punt se plaça abans se la citacion comença e acaba un paragraf. Los signes d'interrogacion e d'exclamacion se plaçan dins las verguetas s'apartenon al fragment citat.

## Diferents tipes e còdes
La forma de las verguetas pòt variar segon las lengas. Vaicí diferentas formas e lors còdes.